ভূ-চিত্রণ কৃত্রিম উপগ্রহ

ভূ-চিত্রণ কৃত্রিম উপগ্রহ বা জিও ইমেজিং স্যাটেলাইট, সংক্ষেপে জিআই-স্যাট হল একটি উচ্চ সাময়িক বিভেদনক্ষমতাবিশিষ্ট ভূস্থির কক্ষপথে স্থাপিত একটি ভারতীয় চিত্রণ কৃত্রিম উপগ্রহের শ্রেণী, যার উদ্দেশ্য দ্রুত পুনর্বিবেচনার ক্ষমতা ও প্রকৃত সময়ে পর্যবেক্ষণসহ প্রকৃত সময়ের চিত্রণ প্রদান করা। দুটি অভিন্ন উপগ্রহ ৪২ মিটার থেকে ৩১৮ মিটার পরিসরে বিভেদনক্ষমতার চিত্র প্রদান করবে। এটি মাল্টি-স্পেকট্রাল (দৃশ্যমান ও নিকটবর্তী-ইনফ্রারেড এবং ক্ষুদ্র তরঙ্গের-ইনফ্রারেড), মাল্টি-রেজোলিউশন (৪২ মিটার থেকে ৩১৮ মিটার) ইমেজিং যন্ত্র বহন করবে।

ভূ-চিত্রণ কৃত্রিম উপগ্রহ জিআই-স্যাট-১ কে জিএসএলভি-এফ১০ যানে ২০২০ সালের ৫ই মার্চ উৎক্ষেপণের পরিকল্পনা করা হয়, কিন্তু কিছু প্রযুক্তিগত কারণে উৎক্ষেপণটি স্থগিত করা হয়। জিআই-স্যাট-১ কৃত্রিম উপগ্রহটি ২০২১ সালের ১২ই আগস্ট সতীশ ধবন মহাকাশ কেন্দ্রের দ্বিতীয় উৎক্ষেপণ মঞ্চ থেকে ভারতীয় সময় ৫ টা ৪৩ মিনিটে সফলভাবে জিএলএসভি-এফ১০ রকেটকের মাধ্যমে উৎক্ষেপণ করা হয়। প্রথম ও দ্বিতীয় পর্যায়ে স্বাভাবিকভাবেই কার্যক্রম পরিচালিত হয়। কিন্তু প্রযুক্তিগত বৈসাদৃশ্যের কারণে ক্রায়োজেনিক আপার স্টেজ ইগনিটেশন প্রক্রিয়া ব্যর্থ হয়। ফলে ইসরো কৃত্রিম উপগ্রহটিকে নিদিষ্ট কক্ষপথে স্থাপন করতে ব্যর্থ হয়।

 চিত্রণ ক্ষমতা 

জিস্যাট উপগ্রহগুলি মাল্টি-স্পেকট্রাল ও হাইপার-স্পেকট্রাল ব্যান্ডে ছবি তৈরি করবে, যা দেশের বৃহত্তর অঞ্চলের নিকটবর্তী প্রকৃত সময়ের চিত্র প্রদান করতে সক্ষম হবে, মেঘমুক্ত অবস্থায়, ঘন ঘন বিরতিতে যা প্রতি ৫ মিনিটে নির্বাচিত ক্ষেত্রের ছবি এবং সমগ্র ভারতীয় ভভাগের ছবি প্রতি ৩০ মিনিটে ৪২ মিটার স্থানিক বিভেদনক্ষমতায় প্রদান করবে।

জিস্যাট-১ এর বৈশিষ্ট্য:

 কার্টোস্যাট-২এ এর নকশার উপর ভিত্তি করে ৭০০ মিমি রিচি–ক্র্যাটিয়েন টেলিস্কোপ নির্মিত হয়।
 দৃশ্যমান ও প্রায়-অবলোহিত (ভিএনআইআর) এবং ক্ষুদ্র তরঙ্গের-ওবলোহিত (এসডব্লিউআইআর) ব্যান্ডগুলির মধ্যে অ্যারে ডিটেক্টর।
 বৈদ্যুতিনভাবে চালনযোগ্য পর্যায়ক্রমিক অ্যারে অ্যান্টেনা।
 উচ্চ-তৎপরতাবিশিষ্ট ঝাঁকুনিমুক্ত প্ল্যাটফর্ম।

+জিস্যাট-১ এর ইমেজিং ক্ষমতা ব্যান্ডচ্যানেলস্থল বিভেদনক্ষমতা (মিটার)পরিসর (মাইক্রোমিটার)বহুবর্ণালী (ভিএনআইআর)৬৪২০.৪৫ – ০.৮৭৫উচ্চবর্ণালী (ভিএনআইআর)১৫৮ ৩১৮ ০.৩৭৫ – ১.০উচ্চবর্ণালী (এসডব্লিউআইআর)২৫৬ ১৯১ ০.৯ – ২.৫

 উৎক্ষেপণের সময়সূচী 
 নাম সিওএসপিএআর আইডি এনওআরএডি আইডি ক্ষমতা উৎক্ষেপণ কক্ষপথ পরামিতি মন্তব্য উৎক্ষেপণের তারিখ, সময় (ইউটিসি) উৎক্ষেপণ ভর  উৎক্ষেপণ যান উৎক্ষেপণ স্থল কক্ষপথ দ্রাঘিমাংশ জিস্যাট-১ / ইওএস-০৩ কক্ষপথে ব্যর্থ ২২৮০ ওয়াট ১২ আগস্ট ২০২১,০০:১৩ ইউটিসি  ২২৬৮ কেজি জিএসএলভি-এফ১০ এসডিএসসি জিটিও ৮৫.৫° পূর্ব (পরিকল্পিত)  জিস্যাট-১ / ইওএস-০৫ অজানা অজানা ২২৮০ ওয়াট ২০২২ (পরিকল্পিত) ২২৬৮ কেজি জিএসএলভি-এফ১২ এসডিএসসি জিটিও 

তথ্যসূত্র

বিষয়শ্রেণী:ভারতের কৃত্রিম উপগ্রহ
বিষয়শ্রেণী:২০২১-এ ভারত
বিষয়শ্রেণী:ভূস্থির কক্ষপথের কৃত্রিম উপগ্রহ
বিষয়শ্রেণী:পৃথিবী পর্যবেক্ষণকারী কৃত্রিম উপগ্রহ
বিষয়শ্রেণী:২০২১-এ উৎক্ষিপ্ত মহাকাশযান